भारत वर्ष में वर्ष शब्द के दो अर्थ है ! वर्ष जहाँ एक और स्थान बोधक है तो दूसरी ओर वह काल बोधक भी है ! जब स्थान का बोध कराते हुए हम भारत को स्मरण करते है तो ‘ श्वेतवाराह कल्पे....’ भूगोल-भारतीय महाद्वीप अपने आप में एक संसार है ! यदि हम चाणक्य काल का भारत देखें तो इसकी विशालता का हमें बोध होता है ! आज अफगानिस्तान, पकिस्तान, बांग्लादेश, भूटान, ब्रह्मदेश, श्रीलंका को मिलाकर भारतवर्ष का लगभग आधा हिस्सा हमसे अलग दिखाई देता है ! स्वतंत्रता के बाद भौगोलिक भारतवर्ष हमारी कल्पना से बाहर चला ही गया ! हमने सांस्कृतिक भारतवर्ष को भी छोड़ दिया ! मन्वंतर और राजवंशों का वर्णन वह भारतवर्ष के भीतर का है ! विविध द्वीपों और देशों की चर्चा में राजवंशों का वर्णन भारतीय सीमा में निश्चित है ! महाभारत क संग्राम में चीन, तुर्किस्तान आदि सभी पास के देशों की सेना आई दिख पड़ती है ! पांडवों और कौरवों की दिग्विजय में वर्तमान भारत के बाहर के देश भी सम्मिलित थे, जिनका कर्मक्षेत्र भारत वर्ष की पुण्यभूमि ही है ! इसके पर्वत, वन, नदी-नाले, वृक्ष, पल्लव, ग्राम, नगर, मैदान, यहाँ तक कि टीले भी पवित्र तीर्थ है ! द्वारका से लेकर प्राग्ज्योतिष तक, बद्री-केदार से लेकर कन्याकुमारी या धनुषकोटि तक, अपितु सागर तक आदि सीमा और अंत सीमा, तीर्थ और देव स्थान है ! यहाँ के जलचर, थलचर, गगनचर, सबमे पूज्य और पवित्र भावना वर्तमान है ! लोग देश से प्रेम करते है ! “हिन्दू अपनी मातृभूमि को पूजते है ! भारतीय हिन्दू परंपरा अपना आरम्भ श्रुष्टिकाल से ही मानती है ! उसमे कहीं किसी आख्यान से, किसी चर्चा से, किसी वाक्य से यह सिद्ध नहीं होता कि आर्य जाति कहीं बाहर से इस देश में आयी; अर्थात परम्परानुसार ही इस भारतवर्ष के आदिवासी आर्य है !” (हिन्दूधर्मकोश, राजवली पांडेय)